stanford-oval/wikipedia huggingface dataset:
ฉันนี่แหละอาจารย์
เนื้อเรื่อง

คุโรซากิ มาฟูยุ อดีตอาเจ๊แก๊งอันธพาลแห่งไซตามะ ซึ่งตีรันฟันแทงเป็นเรื่องว่าเล่น เธอมีอันต้องออกจากโรงเรียนและย้ายไปเรียนที่โรงเรียนมิโดริงาโอกะ จึงได้ตั้งใจจะพลิกบทบาทตัวเองให้เป็นสาวน้อย ม.ปลาย ที่สดใสร่าเริง! แล้วชีวิตอันสงบสุขของเธอก็เริ่มขึ้น เมื่อเธอได้พบกับเพื่อนใหม่คนแรก นั่นคือ ฮายาซากะคุง มันน่าจะเป็นนั่นอยู่หรอก ถ้าไม่เจออาจารย์ซาเอกิ ครูประจำชั้นซะก่อน เพราะแท้ที่จริงเค้าคือ เพื่อนสมัยเด็กของมาฟูยุ
ตัวละคร > ตัวละครหลัก

คุโรซากิ มาฟูยุ (黒崎 真冬): อดีตอาเจ๊แก๊งอันธพาลแห่งไซตามะ มีลูกน้องหลายคนต่างเคารพนับถือ ใช้ชีวิตเป็นอันธพาลมาโดยตลอด และเมื่อต้องย้ายโรงเรียน มาฟูยุจึงตั้งใจที่จะใช้ชีวิตอย่างสาว ม.ปลาย ทั่วๆไป แต่ก็ยังติดรสนิยมแปลกๆจากการเป็นอันธพาลมาอยู่ดี และจะมีหน้ากากกระต่ายเป็นของคู่ใจเอาไว้ไปช่วยเพื่อน และเมื่อมีเหตุการณ์ที่จะต้องต่อสู้ในยามฉุกเฉิน เพื่อปกปิดตัวตนที่แท้จริงของตัวเอง
ซาเอกิ ทาคาโอมิ (佐伯 鷹臣) : ครูประจำชั้นของมาฟูยุ และที่สำคัญยังเป็นเพื่อนสมัยเด็ก ทาคาโอมิเป็นคนชักจูงเธอให้สนใจทางด้านการต่อสู้มาตั้งแต่เด็ก เมื่อกาลเวลาผ่านไปนานหลังจากที่ทาคาโอมิย้ายบ้านไป ทาคาโอมิก็มีเหตุผลบางอย่างที่ต้องเป็นอาจารย์ ทั้งๆที่ทาคาโอมิสมัยก่อนก็เป็นอันธพาลมือหนึ่ง และเป็นคนเดียวที่รู้ว่าภายใต้หน้ากากของกระต่ายคือมาฟูยุ
ฮายาซากะ (早坂) : เพื่อนคนแรกและเพื่อนหมายเลขหนึ่งของมาฟูยุที่เป็นนักเลงหัวไม้ที่ถือคติว่า "กล้าท้ามาก็กล้าชน" จึงมีเรื่องต่อยตีกับเขาแทบทุกวัน แต่เมื่อเจอกับมาฟูยุ มาฟูยุก็พยายามให้ฮายาซากะเลิกเป็นนักเลง แถมฮายาซากะยังหลงใหลได้ปลื้มกับบุคคลที่สวมหน้ากากกระต่ายที่ออกมาช่วยเหลือ ในเล่มที่ 19 (ซึ่งทางสำนักพิมพ์สยามอินเตอร์คอมิกส์ไม่ได้จัดจำหน่ายเป็นต้นมา) ได้มีการเปิดเผยชื่อจริงของฮายาซากะ และ ครอบครัวอีกด้วย
โอเคงาวะ เคียวทาโร่ (桶川 恭太郎) : หัวโจกแห่งโรงเรียนมิโดริงาโอกะ ปี 3 ห้อง 2 เป็นผู้มีพลังทำลายก้อนหินให้เป็นผุยผงได้ งานอดิเรกชอบแกล้งลูกน้อง ความสามารถพิเศษคือการสื่อสารเป็นรหัสมอรส์ และที่สำคัญชอบตัวการ์ตูนเนโกะมาตะ แถมยังเลี้ยงนกพิราบชื่อโทริคิจิ เอาไว้สื่อสารกับใครบางคน
รูปแบบต่างๆ > มังงะ

การ์ตูนเรื่องนี้การ์ตูนญี่ปุ่น แต่งโดย อิซูมิ สึบากิ ลงตีพิมพ์ในนิตยสารฮานะ โตะ ยูเมะ ของสำนักพิมพ์ ฮาคุเซนชะ ตั้งแต่ฉบับที่ 15 ของ พ.ศ. 2551 และทำเป็น มังงะ เล่มแรกในวันที่ 19 มกราคม 2551
จัดจำหน่ายในวันที่ 19 มกราคม 2551 ISBN 9784592185314
จัดจำหน่ายในวันที่ 19 พฤษภาคม 2551 ISBN 9784592185321
จัดจำหน่ายในวันที่ 19 กันายายน 2551 ISBN 9784592185338
จัดจำหน่ายในวันที่ 19 กุมภาพันธ์ 2552 ISBN 9784592185345
จัดจำหน่ายในวันที่ 15 มิถุนายน 2552 ISBN 9784592185352
จัดจำหน่ายในวันที่ 19 ตุลาคม 2552 ISBN 9784592185369
จัดจำหน่ายในวันที่ 19 มีนาคม 2553 ISBN 9784592185376
จัดจำหน่ายในวันที่ 16 กรกฎาคม 2553 ISBN 9784592185383
จัดจำหน่ายในวันที่ 19 พฤศจิกายน 2553 ISBN 9784592185390
จัดจำหน่ายในวันที่ 18 มีนาคม 2554 ISBN 9784592185406
จัดจำหน่ายในวันที่ 20 กรกฎาคม 2554 ISBN 9784592192664
จัดจำหน่ายในวันที่ 18 พฤศจิกายน 2554 ISBN 9784592192671
จัดจำหน่ายในวันที่ 20 เมษายน 2555 ISBN 9784592192688
ในประเทศไทย ฉันนี่แหละอาจารย์ ได้ลิขสิทธิ์จัดพิมพ์โดยสำนักพิมพ์สยามอินเตอร์คอมิกส์ เล่ม 1 ถูกจัดจำหน่ายในเดือน มีนาคม 2552
จัดจำหน่ายในเดือนมีนาคม 2552 ISBN 9789743783753
จัดจำหน่ายในเดือนกันยายน 2553 ISBN 9786110102698
แหล่งข้อมูลอื่น

(ญี่ปุ่น) เว็บไซต์การ์ตูนของค่ายฮาคุเซนฉะ เก็บถาวร 2009-02-27 ที่ เวย์แบ็กแมชชีน
ชาสต้า

| ชาสต้า |
| --- | --- |
ปรากฏครั้งแรก: อาชากับเด็กชาย
ปรากฏครั้งสุดท้าย: อวสานการยุทธ์
สร้างโดย: ซี.เอส. ลิวอิส
ข้อมูลตัวละครในเรื่อง
ชื่อเล่น: ชาสต้า
เผ่าพันธุ์: มนุษย์
เพศ: ชาย
ตำแหน่ง: เจ้าชายแห่งอาร์เคนแลนด์
ครอบครัว: ราชาลูน (บิดา) คอร์ริน(พี่น้องฝาแฝด)
ชาสต้า (Shasta)หรือ คอร์ (Cor) เป็นตัวละครหลักในนวนิยายชุดตำนานแห่งนาร์เนีย ตอน อาชากับเด็กชายโดยซี.เอส. ลิวอิส
บทบาท

ชาสต้าเป้นเจ้าชายแห่งอาร์เคนแลนด์ ซึ่งถูกชาวประมงใจร้ายชื่อ อาร์ชีชลักพาตัวไป ตั้งแต่ยังเป็นแบเบาะ แต่มีอยู่มาวันหนึ่ง ได้มีทาร์ข่านมาข้อซื้อชาสต้าไปเป็นทาส อาร์ชีชได้ขายชาสต้าให้กับลอร์ด โดยที่ชาสต้ารู้ว่าอาร์ชีชไม่ใช่พ่อแท้ๆของเขา ชาสต้าได้พบกับบรีม้าศึกประจำตัวทาร์ข่าน ซึ่งสามารถพูดภาษามนุษย์ได้ บรีได้บอกกับชาสต้าว่า ตัวเองมาจากดินแดนที่ชื่อนาร์เนีย ทั้ง2ได้หลบหนีจากอาร์ชีชและลอร์ดอย่างลับๆ ระหว่างทางชาสต้าและบรีได้พบกับอาระวิสและฮวินซึ่งทั้ง2ก็มีเป้าหมายที่จะไปนาร์เนียเช่นเดียวกับพวกชาสต้า จึงทำให้ต้องร่วมทางกัน ระหว่างทางจะต้องผ่านเมืองทัชบาอัน ซึ่งชาสต้าก็ถูกพระนางซูซานและพระเจ้าเอ้ดมันด์เข้าใจผิดว่าตัวเองคือเจ้าชายคอร์รินแห่งอาร์เคนแลนด์ ทำให้ถูกจับตัวไปที่พักของพวกเขา ทัมนัสได้ทำการเลี้ยงอาหารชาสต้าอย่างดี แต่ถึงยังไงเขาก็ต้องกลับไปหาบรีให้ได้โดยได้รับการช่วยเหลือจากเจ้าชายคอร์ริน และแล้วชาสต้าก็ได้พบกับแมวตัวหนึ่งได้มาอยู่เป็นเพื่อนกับชาสต้าท่ามกลางหลุมศพอันน่ากลัว จากนั้นชาสต้าได้มารวมตัวด้วยกันอีกครั้งและได้ออกเดินทางกันต่อโดยที่ได้ผ่านทะเลทรายไปจนถึงอาร์เคนแลนด์ อาระวิสได้ถูกสิงโตทำร้ายระหว่างทาง โดยที่ชาสต้าไปช่วยเหลืออาระวิสมาได้แต่บรีกลับวิ่งหนีอย่างเดียวโดยทิ้งทั้ง3ไว้จึงทำให้บรีรู้สึกอับอายมากที่เป็นคนขี้ขลาด แต่ก็ได้นักพรตจากแดนเหนือมาช่วยรักษาบาดแผลทั้ง4ระหว่างทาง นักพรตได้บอกกับชาสต้าให้เดินทางไปหาราชาลูนเจ้าเมืองอาร์เคนแลนด์เพื่อเตือนว่าให้ปิดประตูเมืองเพื่อไม่ให่ชาวทัชบาอันเข้ามาตีเมือง และก็ทำได้สำเร็จแถมได้ม้ามาด้วย แต่ทว่าชาสต้าได้รับการเลี้ยงดูโดยคนแคระห์ แต่กองทัพนาร์เนียซึ่งจะไปทำสงครามกับพวกทัชบาอันได้มาพบกับชาสต้าที่บ้านคนแคระห์ ชาสต้าได้พบกับเจ้าชายคอร์รินอีกครั้งในกองทัพนาร์เนีย ชาสต้าได้ทำสงครามกับพวกศัตรู และก็ได้รับชัยชนะ ภายหลังชาสต้าได้รู้ว่าตัวเองคือคอร์เจ้าชายแห่งอาร์เคนแลนด์พี่ชายฝาแฝดของคอร์ริน และต่อมาภายหลังชาสต้าได้ปกครองอาร์เคนแลนด์ต่อจากราชาลูนและได้แต่งงานกับอาระวิส
ตลิ่งชัน

ตลิ่งชัน สามารถหมายถึง
เขตตลิ่งชัน กรุงเทพมหานคร
แขวงตลิ่งชัน เขตตลิ่งชัน กรุงเทพมหานคร
ตำบลตลิ่งชัน อำเภอเหนือคลอง จังหวัดกระบี่
ตำบลตลิ่งชัน อำเภอท่าศาลา จังหวัดนครศรีธรรมราช
ตำบลตลิ่งชัน อำเภอบางปะอิน จังหวัดพระนครศรีอยุธยา
ตำบลตลิ่งชัน อำเภอบันนังสตา จังหวัดยะลา
ตำบลตลิ่งชัน อำเภอจะนะ จังหวัดสงขลา
ตำบลตลิ่งชัน อำเภอเมืองสระบุรี จังหวัดสระบุรี
ตำบลตลิ่งชัน อำเภอบ้านด่านลานหอย จังหวัดสุโขทัย
ตำบลตลิ่งชัน อำเภอเมืองสุพรรณบุรี จังหวัดสุพรรณบุรี
สถานีตลิ่งชัน เป็นสถานีรถไฟทางไกลสายใต้
วัดตลิ่งชัน ชื่อวัดในกรุงเทพมหานคร, นครราชสีมา, พิจิตร, สระบุรี, สุโขทัยและพิษณุโลก
ดักแด้

สำหรับผู้นำเชียร์ทีมชาติ ดูที่ ท้าวดักแด้
ดักแด้ของแมงอีนูน
ดักแด้ เป็นช่วงชีวิตการเจริญเติบโตช่วงหนึ่งของแมลงหลายชนิด พัฒนามาจากหนอน หนอนที่เติบโตเต็มที่จะสร้างเส้นใยขึ้นเพื่อห่อหุ้มตนเอง แล้วอยู่นิ่งในถุงเส้นใยเพื่อพัฒนาร่างกายระยะหนึ่ง หลังจากที่ดักแด้พัฒนาแล้วก็จะออกจากถุงกลายเป็นตัวเต็มวัย ส่วนมากถุงดักแด้จะมีสีเหลือง สีน้ำตาล หรือสีดำ
แหล่งข้อมูลอื่น

Pupas photos เก็บถาวร 2015-06-27 ที่ เวย์แบ็กแมชชีน plus species descriptions at Lepidoptera.pro
Silk worm Life cycle photos เก็บถาวร 2012-11-08 ที่ archive.today
ตลาดไท

ตลาดไท เป็นตลาดกลางสินค้าการเกษตรและอุตสาหกรรมการเกษตร บนพื้นที่ 542 ไร่ ถือเป็นตลาดที่มีขนาดใหญ่ที่สุดในประเทศไทย รวมถึงใหญ่สุดในเอเชียตะวันออกเฉียงใต้ ตั้งอยู่ริมถนนพหลโยธิน กิโลเมตรที่ 42 ในตำบลคลองหนึ่ง อำเภอคลองหลวง จังหวัดปทุมธานี บนพื้นที่ 542 ไร่ ประกอบด้วยตลาดย่อย 21 ตลาด ทั้งตลาดผัก ผลไม้ อาหารสด และดอกไม้ เปิดให้บริการ 24 ชั่วโมง ในแต่ละวันมีรถผักผลไม้และสินค้าเกษตรเข้ามาหมุนเวียนในตลาด 25,000 คัน เพื่อจำหน่ายผักผลไม้สดรวม 12,000 ตัน คิดเป็นมูลค่าเงินหมุนเวียนในตลาดเฉลี่ยวันละ 500–600 ล้านบาท และมีรถพุ่มพวงเข้าไปใช้บริการราว 500 คันต่อวัน
ตลาดไทบริหารจัดการโดย บริษัท ไทย แอ็กโกร เอ็กซเชนจ์ จำกัด ซึ่งเป็นบริษัทหนึ่งของตระกูล ภัทรประสิทธิ์ มีถนอม อังคณะวัฒนา เป็นผู้ก่อตั้งตลาดไท  เริ่มทำการค้าขายเมื่อ พ.ศ. 2538 และเปิดให้บริการอย่างเป็นทางการเมื่อ พ.ศ  2540
ดักไทปปิง

ดักไทปปิง หรือ ดั๊กไทป์ปิ้ง (en: Duck typing) เป็นวิธีกำหนดชนิดของวัตถุ ในภาษาเชิงวัตถุ ดักไทปปิงเป็นกฏสูงสุดในการกำหนด ชนิดของไทปปิง ไทปปิงทำหน้าที่กำหนดชนิดของตัวแปร รวมไปถึง ชนิดของวัตถุ และ เมธอท การตั้งค่าต่างๆด้วย ชื่อของ ดักไทปปิง ได้มาจากข้อความของ เจมส์ วิธคอม ไลลี่ย์ นักประพันธ์ชาวสหรัฐอเมริกา ที่กล่าวว่า
"เมื่อผมเห็นนกตัวหนึ่ง เดินเหมือนเป็ด ว่ายน้ำเหมือนเป็ด และร้องเหมือนเป็ด ผมจึงเรียกนกตัวนั้นว่าเป็ด"
ในทางโปรแกรมเมื่อเราส่งผ่านค่าไปยังฟังก์ชั่น เพื่อเรียกใช้งานวัตถุ ในภาษาที่ไม่ใช้ ดักไทป ผลคือเราต้องเรียกหา วัตถุที่ชื่อว่า เป็ด เท่านั้น แต่ในโปรแกรมประเภทดักไทป เราสามารถส่งค่าเหล่านั้นไปได้ โดยสะดวก เพราะถ้าวัตถุนั้นมี เมธอทเดินแบบเป็ด เมธอทว่ายน้ำแบบเป็ด เมธอทร้องแบบเดียวกับเป็ด ถือว่าวัตถุนั้นเสมือนว่า ชื่อเป็ดได้เช่นกันตัวอย่าง
function calculate(a, b, c) => return (a + b)*c
 
example1 = calculate (1, 2, 3)
example2 = calculate ([1, 2, 3], [4, 5, 6], 2) 
example3 = calculate ('apples ', 'and oranges, ', 3)

print to_string example1
print to_string example2
print to_string example3
จะเห็นว่าเราส่งตัวแปรเข้า ฟังก์ชั่น calculate โดยไม่ได้คำนึงถึงชนิดของข้อมูลเลย ค่าของตัวแปรในลิสต์เดียวกันก็มีความหลายหลายมาก ในตัวแปรลิสต์เดียวกันมีทั้งตัวแปรที่เป็น เลขจำนวนเต็ม เป็นตัวหนังสือ เป็นลิสต์ของลิสต์ เป็นต้น
รายชื่อโปรแกรมภาษาดักไทปปิง

ภาษาโปรล็อก
ภาษาซีชาร์ป
ภาษาจาวา
ภาษาจาวาสคริปต์
ภาษาไพทอน
ดอน คิดด์

ดอน คิดด์ (เกิดเมื่อวันที่ 10 ตุลาคม ค.ศ. 1937) เป็นนักการเมืองจากสหรัฐอเมริกา เคยเป็นสมาชิกวุฒิสภารัฐนิวเม็กซิโก ตั้งแต่ปี ค.ศ. 1993 จนถึงปี ค.ศ. 2005 จากพรรคริพับลิกัน ดอน คิดด์เคยเรียนมหาวิทยาลัยเซาเทิร์นเมทอดลิส และประกอบอาชีพเป็นนายธนาคาร และเคยดำรงตำแหน่งประธานผู้บริหารธนาคารเวิสเทิร์นพาณิชย์
ซันบ็อกซ์

| --- | --- |
ก่อตั้ง: 3 กรกฎาคม พ.ศ. 2555 (12 ปี)
สำนักงานใหญ่: 419/1 ซอยลาดพร้าว 15 ถนนลาดพร้าว แขวงจอมพล เขตจตุจักร กรุงเทพมหานคร 10900
บุคลากรหลัก: สุรชัย เชษฐโชติศักดิ์ พรพรรณ เตชรุ่งชัยกุล
เว็บไซต์: www.rssunbox.com
ซันบ็อกซ์ เป็นกล่องรับสัญญาณทีวีดาวเทียมที่อาร์เอสเป็นผู้ผลิต โดยสามารถเชื่อมต่อได้ทั้งจานดาวเทียมระบบเคยู แบนด์ ที่มี กว่า 80 ช่อง และจานซี แบนด์ ที่มีกว่า 200 ช่อง ไม่มีรายเดือน ภายใต้สโลแกน ฮิต! คุ้ม! ดี! และได้จับมือกับพันธมิตร ได้แก่ บริษัท บิ๊ก 4 เป็นผู้ผลิตและจัดจำหน่ายกล่องรับสัญญาณทีวีดาวเทียมซัน บ็อกซ์ พร้อมจำหน่ายจานรับสัญญาณ ซึ่งการจัดจำหน่ายของบิ๊ก 4 จะครอบคลุมตัวแทนจำหน่ายจานดาวเทียมทั่วประเทศทั้งร้านค้าส่ง และร้านค้าปลีก นอกจากนี้ยังจับมือกับห้างค้าปลีก เป็นตัวแทนจำหน่ายให้ด้วย ได้แก่ เซเว่นอีเลฟเว่น, บิ๊กซี และเทสโก้ โลตัส
ช่องรายการ

ในวันที่ 3 กรกฎาคม 2555 อาร์เอสได้เปิดตัวกล่องรับสัญญาณทีวีดาวเทียม ซันบ็อกซ์ ที่สามารถเชื่อมต่อได้ทั้งจานดาวเทียมระบบเคยู แบนด์ ที่มี กว่า 80 ช่อง และจานซี แบนด์ ที่มีกว่า 200 ช่อง
โดยอาร์เอสได้ผลิตรายการเป็นของตัวเองดังต่อไปนี้คือ
ช่อง 8 - ช่องรายการวาไรตี้ ภายใต้คอนเซปต์ “เพื่อนคุณทุกที่ ทีวีของทุกคน” นำเสนอผลงานที่ตอบโจทย์ความต้องการของกลุ่มผู้ชมทุกเพศทุกวัย ด้วยการผลิตและสร้างสรรค์ความบันเทิงแบบครบทุกรูปแบบ โดยวางคอนเซ็ปต์ให้เป็นเหมือนฟรีทีวีทั่วไป คือ มีรายการที่หลากหลาย โดยจุดแข็งของช่องจะอยู่ที่ช่วงซุปเปอร์ไพรม์ไทม์ (Super Prime Time) ที่นำเสนอละครใหม่ออกอากาศเป็นครั้งแรก (First Run)  ช่อง 8 สามารถรับชมได้ ผ่านทางดิจิตอลทีวี หมายเลข 27 และรับชมผ่านโทรทัศน์ดาวเทียม C Band, KU Band, Cable TV ทั่วประเทศ หมายเลข 27
ช่อง 2 สตาร์แม็กซ์ - ช่องรายการวาไรตี้ที่รวมสุดยอดรายการวาไรตี้แบบจัดเต็ม ของเหล่าดารา นักแสดง เซเลป และศิลปินชั้นนำของเมืองไทยและต่างประเทศเอาไว้อย่างเต็มรูปแบบ
ยูแชนเนล - ช่องรายการที่มาพร้อมคอนเซ็ปต์ “โทรทัศน์ของคนรักดนตรี” ประกอบด้วยรายการต่างๆ ทั้งรายการสดหลากหลายรสชาติ และรายการวาไรตี้ที่ชวนติดตาม เพื่อตอบโจทย์กลุ่มผู้ชมและผู้ฟังที่มีหัวใจรักในเสียงดนตรีทุกรุ่น ทุกกลุ่มอายุ
สบายดีทีวี - ช่องเพลงสำหรับผู้ที่ชื่นชอบเพลงไทย ในหลากหลายแนวเพลง ไม่เพียงแต่จำกัดเฉพาะเพลงลูกทุ่งเท่านั้น ยังมีเพลงแนวเพื่อชีวิต เพลงฮิตในอดีต เพลงเก่าหาฟังยาก เพลงสตริง รวมทั้งเพลงใต้ดินที่เปิดโอกาสให้คนทำเพลงได้มีที่เผยแพร่ผลงาน ภายใต้สโลแกน “เพลงไทยหลากสไตล์ ดูสบายทั้งครอบครัว”
เพลินทีวี - ช่องรายการที่นำเสนอทั้งสาระความบันเทิง และกิจกรรมต่างๆที่ตอบโจทย์ กลุ่มผู้สูงวัยทั่วประเทศ ให้มีความสุขทั้งกายและใจ
ช่องรายการ > ลิขสิทธิรายการที่รับจากพันธมิตร

พรีเมียร์ลีก
เอฟเอคัพ
ช่องรายการ > ลิขสิทธิ์เนื้อหากีฬาของซันบ็อกซ์

8 แม็กซ์มวยไทย
มวยกรง 8 เหลี่ยม
ศึกมวยโลก
ดูเพิ่ม

อาร์เอส
แหล่งข้อมูลอื่น

facebook Sunbox
แม่แบบ:ช่องรายการทางซันบ็อกซ์
| ด ค กอาร์เอส |
| --- | --- | --- |
| บุคลากรสำคัญ |  สุรชัย เชษฐโชติศักดิ์ (ประธานเจ้าหน้าที่บริหาร)  พุทธ อภิวรรณ (ผู้อำนวยการฝ่ายข่าวช่อง 8)  |  |
| อาร์เอส มิวสิค |  โรสซาวด์  กามิกาเซ่  อาร์ สยาม  บริคเอ็นเตอร์เทนเมนต์  คูล มิวสิค  แฟช  |  |
| อาร์เอส มัลติมีเดีย |  ช่อง 8  คูลฟาเรนไฮต์  |  |
| อาร์เอส ฟิล์มเวิร์คส์ |  คูล พิคเจอร์ส  อาวอง แอนิเมชั่น  |  |
| ธุรกิจในอดีต |  ซันบ็อกซ์  อาร์เอสฟิล์ม  ดาราเดลี่  |  |
| ดูเพิ่ม |  รายชื่อศิลปิน  รายชื่อคอนเสิร์ต ช็อต ชาร์จ ช็อก ร็อก คอนเสิร์ต  แกรมมี่ อาร์เอส คอนเสิร์ตส  |  |
| ด ค ก ผู้ให้บริการโทรทัศน์แบบบอกรับเป็นสมาชิกในประเทศไทย |
| --- | --- |
ผ่านหลายช่องทาง:  ทรูวิชั่นส์  จีเอ็มเอ็ม แซท 
ผ่านทาง โทรทัศน์เคเบิล:  เจริญเคเบิ้ลทีวี 
ผ่านทาง โทรทัศน์ดาวเทียม:  พีเอสไอ  ดีทีวี  เอ็มวีทีวี  ซันบ็อกซ์  ไอพีเอ็ม  กู๊ด ทีวี 
ผ่านทาง โทรทัศน์ผ่านอินเทอร์เน็ต:  ทีโอที ไอพีทีวี  3บีบี กิกะทีวี  เอไอเอส เพลย์ 
ผู้ให้บริการในอดีต:  ซีทีเอช  ไทยสกายทีวี  ไอบีซี  ยูทีวี  ยูบีซี  สามารถ-ดีทีเอช  เอบีทีวี  ท็อปอัปทีวี  สไมล์ทีวีเน็ตเวิร์ก  ไททีวี  ไลฟ์ทีวี 
องค์กรที่เกี่ยวข้อง:  คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ  สมาคมนักข่าววิทยุและโทรทัศน์ไทย  สมาคมเคเบิลทีวีแห่งประเทศไทย 
ดูเพิ่ม:  สถานีวิทยุโทรทัศน์แห่งประเทศไทย ส่วนภูมิภาค  การจัดระดับรายการ  ผังรายการ  ภาพทดสอบ  นิตยสารรายการโทรทัศน์  การถ่ายทอดโทรทัศน์
ตันต็อกเส็ง

| ตันต็อกเส็ง |
| --- | --- |
เกิด: พ.ศ. 2341 มะละกา, บริติชมาลายา (ทุกวันนี้คือ มาเลเซีย)
เสียชีวิต: 24 กุมภาพันธ์ พ.ศ. 2393 สิงคโปร์
บุตร: ตันกิมเจ๋ง
ตันต็อกเส็ง (จีน: 陳篤生, 2341-24 กุมภาพันธ์ 2393) พ่อค้าและมหาเศรษฐีชาวสิงคโปร์ รับราชการเป็นผู้นำชุมชนชาวจีนในสิงคโปร์ ทุกวันนี้ โรงพยาบาลตันต็อกเส็ง และถนนตันต็อกเส็งในเขตโรงพยาบาลนั้นตั้งชื่อตามเขา
ทริเทียม

ทริเทียม (tritium) เป็นไอโซโทปหนึ่งในสามชนิดของอะตอมไฮโดรเจนซึ่งได้แก่ ไฮโดรเจนธรรมดาหรือโปรเทียม ดิวเทอเรียม และทริเทียม (มีสัญลักษณ์ T หรือ 3H) องค์ประกอบของทริเทียมมีนิวเคลียสเกาะกันอยู่ด้วยอนุภาคมูลฐาน 2 ชนิดคือ โปรตอน 1 อนุภาคกับนิวตรอน 2 อนุภาค และมีอนุภาคมูลฐานอีกชนิดหนึ่งคืออิเล็กตรอนอีก 1 อนุภาคโคจรอยู่รอบนิวเคลียส ทริเทียมเป็นไอโซโทปกัมมันตรังสีโดยเกิดการสลายกัมมันตรังสีแบบการสลายให้รังสีบีตา (b-) หรือก็คืออนุภาคอิเล็กตรอน ด้วยครึ่งชีวิต 12.32 ปี โดยแปรเป็นธาตุฮีเลียม-3
ดวงเดือน ยืนยง

| ดวงเดือน ยืนยง |
| --- | --- |
ชื่อเกิด: สาธิตา ยืนยง
เกิด: พ.ศ. 2511
ที่เกิด: มุกดาหาร
อาชีพ: นักร้อง,  หมอลำ
ค่ายเพลง: อดิศักดิ์ โปรโมชั่น  (2547-2552) นพพร ซิลเวอร์โกลด์  (2552-2555) ศิลปินอิสระ  (2555 - ปัจจุบัน)
ดวงเดือน ยืนยง นักร้องลูกทุ่งหมอลำ ปัจจุบันเป็นศิลปินอิสระ เคยสังกัดค่ายนพพร ซิลเวอร์โกลด์ ฉายานางเอกสาวดาวสะเทือนดวงเดือน ยืนยง มีชื่อเล่นว่า "เดือน" ผลงานสร้างชื่อเช่นเพลง สาวเขาวง, ฮักหนุ่มมอเตอร์ไซค์, อ้ายซิมาซอยแล้วอ้ายคือมาซ้ำ จากอัลบั้ม นางเอกหมอลำสาวดอกกระเจียว ชุด 1,  นางเอกหมอลำสาวดอกกระเจียว ชุด 2,
ผลงานเพลง > นางเอกหมอลำสาวดอกกระเจียว ชุด 1

Sao khao wong : สาวเขาวง
Kid hord pua kao : คิดฮอดผัวเขา
Huk bao mia tim : ฮักบ่าวเมียถิ่ม
Huk noom motorcy : ฮักหนุ่มมอเตอร์ไซค์
Sao putai koi fan : สาวภูไทคอยแฟน
Pee nong song kum pra : พี่น้องสองกำพร้า
Poo bao koi der : ผู้บ่าวข้อยเด้อ
Oak huk kaen kaen : อกหักแข่น ๆ
Sung kon kee tua : ซังคนขี้ตั๋ว
Earn sung khon klai : เอิ้นสั่งคนไกล
Sao kee due : สาวขี้ดื้อ
Kwam lung yung tuen : ความหลังยังเตือน
ผลงานเพลง > นางเอกหมอลำสาวดอกกระเจียว ชุด 2

Ai si ma soy laew ai kuer ma sum : อ้ายซิมาซ่อยแล้วอ้ายคือมาซ้ำ
Sao ray-noo : สาวเรณู
Sing sorn pua : ซิ่งสอนผัว
Pid gun yon poo tan : ผิดกันย่อนผู้แทน
Tuen jai sao wai roon : เตือนใจสาววัยรุ่น
Mae hang bor kay-ray : แม่ฮ้างบ่เกเร
Lom park poo chai : ลมปากผู้ชาย
Fark jai wai pen nong : ฝากใจไว้เป็นน้อง
Hua aok poo tuk loy : หัวอกผู้ถืกหลอย
Gig kin beer mier kin nam-tar : กิ๊กกินเบียร์เมียกินน้ำตา
ผลงานเพลง > ลำล่อง

อัศจรรย์
ทุกข์ซ้ำเฒ่า
วิญญาณสะอื้น
ยากนำมูล
คิดได้บัดใกล้ตาย
ลูกด้านหลานดื้อ
ห่วงนำหลาน
ผัวเจ้าชู้
ไม้สอนขวาน
ผลงานเพลง > ลำลาว

ลำผู้ไท
ลำคอนสะหวัน
ลำซิ่งหัวดอนตาล
ลำผญาซิ่ง
ตัวรับแอมพา

ตัวรับแอมพา เป็นตัวรับหรือรีเซพเตอร์ (receptor) สำหรับสารสื่อประสาทกลูตาเมทชื่อตัวรับแอมพานี้เกิดจากที่สารแอมพาสามารถจับตัวรับนี้ได้ด้วย ตัวรับนี้เป็นตัวรับชนิดที่ไม่ใช่ตัวรับเอ็นเอ็มดีเอที่จับอยู่กับช่องไอออน (ion channel) ตัวรับแอมพามีหน้าที่หลัก คือ ถ่ายทอดสัญญาณไซแนปติกทรานสมิชชั่นชนิดเร็ว (fast synaptic transmission) ในระบบประสาทส่วนกลาง (ซีเอ็นเอส)
ตัวรับแอมพา ประกอบด้วยหน่วยย่อย (subunit) 4 ชนิด คือ กลูอาร์1 (GluR1) , กลูอาร์2 (GluR2) , กลูอาร์3 (GluR3) และกลูอาร์4 (GluR4) ในตัวรับหนึ่งๆ เกิดขึ้นจากหน่วยย่อยเหล่านี้รวมกันสี่หน่วยที่เรียกว่า เตตระเมอร์ (tetramer) ส่วนใหญ่แล้วตัวรับแอมพามักเป็นชนิดที่เกิดจากกลูอาร์1 ทั้งสี่หน่วย หรือเกิดจากกลูอาร์4 ทั้งสี่หน่วย ซึ่งเรียกว่า โฮโมเตตระเมอร์ (homotetramer) หรือชนิดที่เกิดจากกลูอาร์2 สองหน่วยและกลูอาร์3 สองหน่วย
ตัวรับแอมพามีโครงสร้างที่พาดผ่านเยื่อหุ้มเซลล์ (transmembrane domain) แบ่งออกเป็น 4 ส่วน โดยปลายด้านเอ็น ( N-terminus) อยู่ภายนอกเซลล์ ส่วนปลายด้านซี (C-terminus) อยู่ภายในเซลล์
เนื่องจากตัวรับแอมพาประกอบด้วยสี่หน่วยย่อยและในแต่ละหน่วยย่อยนั้นสารอะโกนิสต์สามารถจับได้หนึ่งตำแหน่ง ดังนั้นตัวรับแอมพาหนึ่งตัวจะมีสารอะโกนิสต์มาจับได้ทั้งหมดสี่โมเลกุล ทั้งนี้ช่องไอออนจะเปิดได้เมื่อสารอะโกนิสต์มาจับที่ตัวรับตั้งแต่สองหน่วยย่อยขึ้นไป ทั้งนี้ไอออนที่สามารถผ่านตัวรับแอมพาเข้าไปในเซลล์ประสาทได้ คือ ไอออนแคลเซียม ไอออนโซเดียม ไอออนโพแทสเซียม โดยเกิดจากการทำงานของหน่วยย่อยกลูอาร์2
ตำบลห้วยสำราญ

ตำบลห้วยสำราญ อาจหมายถึง
ตำบลห้วยสำราญ อำเภอกระสัง จังหวัดบุรีรัมย์
ตำบลห้วยสำราญ อำเภอขุขันธ์ จังหวัดศรีสะเกษ
จุงโกะ อิวาโอะ

| จุงโกะ อิวาโอะ |
| --- | --- |
岩男 潤子
อิวาโอะในปี 2013
เกิด:  (1970-02-18) 18 กุมภาพันธ์ ค.ศ. 1970 (54 ปี) จังหวัดโออิตะ ประเทศญี่ปุ่น
อาชีพ:  นักพากย์  นักร้อง 
ปีปฏิบัติงาน: 1994–ปัจจุบัน
ตัวแทน: J. Island
ผลงานเด่น:   ซากุระ มือปราบไพ่ทาโรต์ เป็น โทโมโยะ ไดโดจิ  เธอกับฉันและฝันของเรา เป็น มิมะ คิริโงเอะ 
คู่สมรส: ฮารูกิจิ ยามาโมโตะ (1998–2007)
เว็บไซต์: www.iwaojunko.com
จุงโกะ อิวาโอะ (ญี่ปุ่น: 岩男潤子; โรมาจิ: Iwao Junko, เกิดวันที่ 18 กุมภาพันธ์ ค.ศ. 1970) เป็นนักพากย์และนักร้องหญิงชาวญี่ปุ่น
ประวัติ

วันเกิด : 18 กุมภาพันธ์ พ.ศ. 2513
บ้านเกิด : เมืองโออิตะ ประเทศญี่ปุ่น
สังกัด : สตาร์บอร์ด (อดีตเคยสังกัด 81 โปรดิวซ์)
ผลงาน > แอนิเมชัน

มอนตาน่า โจนส์ รับบทเป็น เมลิซซ่า โซน
คีย์ เดอะ เมทัล ไอดอล (KEY THE METAL IDOL) รับบทเป็น คีย์ หรือ มิมะ โทคิโกะ
โมจาโกะ รับบทเป็น มิกิ
กัปตันซึบาสะ J รับบทเป็น อาโอบะ ยาโยอิ
เพอร์เฟคบลู (Perfect Blue) รับบทเป็น คิริโงเอะ มิมะ
อีวานเกเลียน รับบทเป็น โฮราคิ ฮิคาริ
เซนต์เทล รับบทเป็น เคียวโกะ
มาโฮสึไคไต (Magic User's Club) รับบทเป็น ไอคาวะ อาคาเนะ
BLUE SEED พันธุ์อสูรสีน้ำเงิน (OVA) รับบทเป็น วาเลนเซีย ทาจิบานะ
เอกซ์ พลังล้างโลก (ภาคภาพยนตร์จอเงิน) รับบทเป็น โมโน โคโทริ
วาริเอเบิล จีโอ (OVA) รับบทเป็น มาสุดะ จิโฮะ
AYA ตำนานนางฟ้า รับบทเป็น เซเรส
การ์ดแค็ปเตอร์ซากุระ รับบทเป็น ไดโดจิ โทโมโยะ
ซามูไรพเนจร (OVA) รับบทเป็น ยูกิชิโระ โทโมเอะ
เดวิลแมนเลดี้ รับบทเป็น ฟุโด จุน
ทู ฮาร์ท รับบทเป็น คุรุสึงาวะ เซริกะ, คุรุสึงาวะ อายากะ
เมลตี้แลนเซอร์ ดิ แอนิเมชัน รับบทเป็น ซาคุยะ
มายฮิเมะ รับบทเป็น ฮิงุราชิ อาคาเนะ
เทลส์ ออฟ แฟนตาเซีย ดิ แอนิเมชัน รับบทเป็น มินต์ แอดเนด
ผลงาน > เกม

เวอร์ชวลไฟท์เตอร์ รับบทเป็น ไป๋ เชน
เมลตี้แลนเซอร์ รับบทเป็น ซาคุยะ
โนแอล (NOёL) รับบทเป็น  ซาโนคุระ เอมิ
อีฟ เบิร์สต์ เออร์เรอร์ (EVE burst error) รับบทเป็น โฮโจ มารินะ
อีฟ เดอะ ลอสต์ วัน (EVE The Lost One) รับบทเป็น โฮโจ มารินะ
ทรู เลิฟ สตอรี่ 2 รับบทเป็น คาซามะ โคดาจิ
เทลส์ ออฟ แฟนตาเซีย รับบทเป็น มินต์ แอดเนด
แลงกริซเซอร์ 4 รับบทเป็น เชลฟานีล
พาวเวอร์ดอลส์  2 รับบทเป็น อลิซ น็อกซ์
มิสึเมเตะไนท์ รับบทเป็น เลสลี่ย์ โลปิคาน่า
ทู ฮาร์ท รับบทเป็น คุรุสึงาวะ เซริกะ, คุรุสึงาวะ อายากะ
ผลงาน > งานเพลง

hajimemashite
18 ban machi no kiseki
Entrance
kimochi
Favorite Song
alive
appear
CANARY
1/f
Sora no iro... Umi no iro...
Love Songs
แหล่งข้อมูลอื่น

Junko Iwao official Site J. Island (ญี่ปุ่น)
คืนวิ่งทะลวงเดือด

| คืนวิ่งทะลวงเดือด |
| --- | --- |
โปสเตอร์ใบปิดภาพยนตร์
กำกับ: เจาเม โกเยต-เซร์ร่า
เขียนบท: แบรด อินเกอลสบี้
อำนวยการสร้าง:   รอย ลี  ไมเคิล ทาดรอส  บรู๊คลิน วีเวอร์ 
นักแสดงนำ:   เลียม นีสัน  โจแอล คินนาแมน  วินเซ็นต์ ดิโอโนฟริโอ  นิค โนลเต้  บรูซ แมคกิล  เจเนซิส รอดริเกซ  คอมมอน  เอ็ด แฮร์ริส 
กำกับภาพ: มาร์ติน รูห์ล
ตัดต่อ: เดริ์ก เวสเตอร์เวท์ท
ดนตรีประกอบ: จังกีเอกซ์แอล
บริษัทผู้สร้าง:   Vertigo Entertainment  RatPac-Dune Entertainment  Energy Entertainment  
ผู้จัดจำหน่าย: Warner Bros. Pictures
วันฉาย:   9 มีนาคม ค.ศ. 2015 (2015-03-09) (New York City)  13 มีนาคม ค.ศ. 2015 (2015-03-13) (United States) 
ความยาว: 114 นาที
ประเทศ: สหรัฐอเมริกา
ภาษา: อ้างอิง
ทุนสร้าง: $61.6 ล้านดอลล่าร์สหรัฐ
ทำเงิน: $71.7 ล้านดอลล่าร์สหรัฐ
คืนวิ่งทะลวงเดือด (อังกฤษ: Run All Night) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 2015 กำกับโดย เจาเม โกเยต-เซร์ร่า นำแสดงโดย เลียม นีสัน, โจแอล คินนาแมน, วินเซ็นต์ ดิโอโนฟริโอ, นิค โนลเต้, บรูซ แมคกิล, เจเนซิส รอดริเกซ, คอมมอน, เอ็ด แฮร์ริส
เนื้อเรื่องย่อ

อาชญากรแห่งบรุกลินและมือปืนมากประสบการณ์ จิมมี่ คอนลอน เคยเป็นที่รู้จักในนาม เดอะ เกรฟดิกเกอร์ คิดถึงอนาคตที่สดใสกว่าเดิม เมื่อนานมาแล้วอาชญากรแห่งบรูคลิน ชอว์น แม็กไกวร์ และ จิมมี่เป็นเพื่อนรักกัน จิมมี่ตอนนี้มีอายุ 55 ปีแล้ว เขากำลังถูกบาปที่เคยก่อในอดีตตามหลอกหลอน รวมถึงตำรวจนักสืบที่ไม่ยอมอ่อนข้อให้จิมมี่มาถึง 30 ปี จนสุดท้ายสิ่งเดียวที่จะปลอบใจจิมมี่ได้ดู­­เหมือนจะเป็นวิสกี้สักแก้ว แต่เมื่อลูกชาย จิมมี่ ไมค์ ตกเป็นเป้าหมาย จิมมี่ต้องเลือกระหว่างอาชญากรรมในครอบครัวที่เขาเลือกกับครอบครัวที่เขาทิ้งไปเมื่อนานมาแล้ว เมื่อไมค์ต้องตกเป็นเป้าของการไถ่บาปในอดีตของจิมมี่ และเป็นการช่วยลูกชายไม่ให้มีชะตากรรมเหมือนเขา เขากลับพบว่าตัวเองต้องมาอยู่ที่…ปลายกระบอกปืนผิดด้าน ตอนนี้ไม่มีที่ใดปลอดภัย จิมมี่เวลาเหลือเพียงคืนเดียวเพื่อจะค้นหาว่าเขาจะพึ่งพิงไว้ใจที่ไหนได้ และเขาจะแก้ไขความผิดได้อย่างไรบ้าง
นักแสดงนำ

เลียม นีสัน รับบท จิมมี่ คอนลอน
โจแอล คินนาแมน รับบท ไมค์ คอนลอน
วินเซ็นต์ ดิโอโนฟริโอ รับบท นักสืบฮาร์ดิง
นิค โนลเต้ รับบท เอ็ดดี้ คอนลอน
บรูซ แมคกิล รับบท แพท มูลเลน
เจเนซิส รอดริเกซ รับบท แกเบียลล่า คอนลอน
คอมมอน รับบท มิสเตอร์ไพรซ์
เอ็ด แฮร์ริส รับบท ชอว์น แม็กไกวร์
บอยด์ โฮลบรู๊ก รับบท แดนนี่ แม็กไกวร์
โฮลท์ แมคคัลลานี่ รับบท แฟรงค์
มัลคอล์ม กู๊ดวิน รับบท คอลสตอน
โบ คเนปป์ รับบท เคแนน บอยล์
โลอิส สมิธ รับบท แม๊คคาเน็ท คอนลอน
แหล่งข้อมูลอื่น

เว็บไซต์ทางการ
คืนวิ่งทะลวงเดือด ที่อินเทอร์เน็ตมูวีเดตาเบส
คืนวิ่งทะลวงเดือด ที่บ็อกซ์ออฟฟิศโมโจ
คืนวิ่งทะลวงเดือด ที่รอตเทนโทเมโทส์
คืนวิ่งทะลวงเดือด ที่เมทาคริติก
จักรกลยอดมนุษย์เมทัลเดอร์

| จักรกลยอดมนุษย์เมทัลเดอร์ |
| --- | --- |
ประเภท: Tokusatsu Superhero fiction Science fiction
สร้างโดย: Toei
พัฒนาโดย: Susumu Takaku
กำกับโดย: Takeshi Ogasawara
แสดงนำ: Akira Senō Hiroko Aota Kazuoki Takahashi Hiroshi Kawai Toshi Fufuchu Hana Arashi
บรรยายโดย: Issei Masamune
ผู้ประพันธ์เพลง: Seiji Yokoyama
ประเทศแหล่งกำเนิด: ญี่ปุ่น
จำนวนตอน: 39
การผลิต
ความยาวตอน: 30 นาที (ต่อตอน)
ออกอากาศ
เครือข่าย: TV Asahi
ออกอากาศ: 16 มีนาคม ค.ศ. 1987 (1987-03-16) – 17 มกราคม ค.ศ. 1988 (1988-01-17)
จักรกลยอดมนุษย์เมทัลเดอร์ (ญี่ปุ่น: 超人機メタルダー; โรมาจิ: Chōjinki Metarudā - ทับศัพท์จากคำว่า Metalder) เป็นภาพยนตร์โทคุซัทสึแนวเมทัลฮีโรลำดับที่ 6 ออกอากาศครั้งแรกเมื่อวันที่ 16 มีนาคม ค.ศ. 1987 ถึงวันที่ 17 มกราคม ค.ศ. 1988 โดยออกอากาศทุกวันจันทร์เวลา 19.00 ถึง 19.30 น. และย้ายวันและเวลาเป็นทุกวันอาทิตย์เวลา 9.30 ถึง 10.00 นทางสถานีโทรทัศน์อาซาฮีรวมทั้งสิ้น 39 ตอนและมีตอนพิเศษทางภาพยนตร์อีก 1 ตอน
เนื้อเรื่อง

ปี ค.ศ. 1945 ดร.โคงะ ริวอิจิโร่ ได้พัฒนาหุ่นยนต์แอนดรอยด์เพือให้กองทัพของจักรวรรดิญี่ปุ่นเอาไปใช้ในสงครามแปซิฟิก โดยออกแบบตามแบบของลูกชายที่เสียชีวิตไปแล้ว โคงะ ทัตสึโอะ แต่ทว่าหลังจากพัฒนาเสร็จ ดร. โคงะ กลับซ่อนหุ่นยนต์ไว้ในฐานทัพลับแทนที่จะมอบให้กองทัพเพราะอยากสร้างสันติภาพให้กับโลก จากนั้นดร.โคงะจึงออกจากญี่ปุ่นไปทำงานที่นาซ่า หลังจากสงครามโลกครั้งที่ 2 สิ้นสุดลงหลายสิบปี มุรากิ อดีตเพื่อนร่วมงานของดร.โคงะ ผู้มีจิตใจชั่วร้ายและมีความทะยานอยากที่จะครองโลกสร้างกองทัพจักรวรรดิเนรอสขึ้น เผอิญดร.โคงะล่วงรู้ความลับของจักรวรรดิเนรอส เข้าจึงถูกจักรวรรดิเนรอสไล่ล่า ดร.โคงะจึงเดินทางกลับมาที่ญี่ปุ่นเพื่อที่จะปลุกหุ่นยนต์แอนดรอยด์ที่เค้าพัฒนาขึ้นเมื่อช่วงยุคปลายสงครามโลกครั้งที่ 2 แต่หลังจากที่หุ่นยนต์แอนดรอยด์ที่ดร.โคงะให้ชื่อไว้ว่า สึรุงิ ริวเซย์ ตื่นขึ้นมา เค้ากลับไมสามารถตอบสนองต่อคำสั่งของดร.โคงะได้เพราะ ริวเซย์ จะตอบสนองต่อเป้าหมายที่ถูกโปรแกรมไว้เท่าน้น ดร.โคงะ จึงสละชีวิตตัวเองด้วยการให้ ทหารกองทัพของจักรวรรดิ์เนรอสฆ่า เมื่อริวเซย์เห็นดร.โคงะผู้สร้างตนถูกฆ่าโปรแกรมที่ถูกตั้งไว้จึงเริ่มทำงาน และเมื่อความโกรธของริวเซย์ถึงขีดสุด เค้าจะแปลงร่างเป็น เมทัลเดอร์
ตัวละคร

สูง = 190 ซม.
หนัก =  250 กก.
พลังกระโดด =  105 เมตร
ความเร็วในการวิ่ง  = 100 เมตร / 1.5 วินาที
ท่าไม้ตาย = เลเซอร์อาร์ม (レーザーアーム), กราวิตี้คิก (Gキック), เมทัลทอร์นาโด (メタルトルネード), เฮดคลัช (ヘッドクラッシュ), พลาสม่า พั๊นซ์ (プラズマパンチ), เมทัลบอมเบอร์ (メタルボンバー), หมัด 1000 มือ
ยานพาหนะของเมทัลเดอร์

มอเตอร์ไซค์พ่วงสีฟ้าของเมทัลเดอร์สามารถบินไปบนท้องฟ้าได้และสามารถแยกส่วนพ่วงออกไปโจมตีได้ มักใช้ในการพุ่งเข้าชน